બીજી વિશેષતા એ છે કે અહિંયા મન્દિરમાં આઠ ઘંટ અને દેશી ઝાલરો તેમજ શંખ અને નગારુ છે જેના નાદથી આખુંયે શિવાલય ગુંજી ઉઠે છે. અહિંયા આરતી સમયે ગામના વડીલો બાળકો સહિત મહિલાઓની પણ મોટી સંખ્યામા હાજરી હોય છે. આ કોટેશ્વર મહાદેવ મંદિરમાં પ્રાચિન કલાકૃતિથી સજ્જ ગણપતિજી હનુમાનજી, માતા પાર્વતિ અને નંદી તેમજ કાચબો પણ છે. આમ દાદાના દરબારમાં આવનારા ભક્તજનોની મનોકામનાઓ પુર્ણ કરે છે.